ফোর স্টেপস টু ডেথ

ফোর স্টেপস টু ডেথ ২০০৫ সালে লেখা জন উইলসনের একটি ঐতিহাসিক কাহিনি । এটি লেখা হয়েছে মূলত স্তালিনগ্রাদের যুদ্ধের ভয়াবহতা এবং ট্র্যাজেডি সম্পর্কে। এই গল্পটি সংঘাতের উভয় পক্ষের যুদ্ধে জড়িত বিভিন্ন চরিত্রের জীবনকে ঘিরে আবর্তিত হয়েছে এবং দেখায় যে যুদ্ধ কতটা ভয়াবহ হতে পারে। ঊপন্যাসটির নাম সোভিয়েত গান "জেমলিয়াঙ্কার" একটি লাইন থেকে নেওয়া হয়েছে যেটার অনুবাদ "এবং এখানে আর চার ধাপ পরেই মৃত্যু।"

সারসংক্ষেপ

জন উইলসনের এই উপন্যাসে স্তালিনগ্রাদের যুদ্ধের সময়ের তিন জন চরিত্রের মধ্যে দুই জন সৈনিক ও একজন বালক ভয়াবহতায় আটকে পড়ে। তাদের গল্পটি সাতদিনের, প্রতিটি পথে পথে ভয়াবহ এবং মারাত্নক লড়াইয়ের উপর বর্ণিত। ভ্যাসিলি একজন দেশপ্রেমিক রাশিয়ান সৈনিক, সে নাৎসি আক্রমনকারীদের ঘৃণা করে এবং প্রতিজ্ঞা করে যদি সে বেঁচে থাকে তাহলে তার দেশকে মুক্ত করবে। কনারড একজন জার্মান ট্যাংক অফিসার, সে তার বাহিনীকে অপ্রতিরোধ্য মনে করে, সে স্টেপির উপর দিয়ে পূর্ব দিকে অভিযান চালাচ্ছে, প্রত্যাশা করছে স্তালিনের অপ্রশিক্ষিত এবং দুর্বলভাবে সজ্জিত লাল ফৌজের (রেড আর্মি)  উপর দ্রুত জয়ী হবেন।

তাদের মাঝখানে আট বছর বয়সী সের্গেই, যার বাড়ি ধ্বংসস্তূপের গোলকধাঁধায়, যেটা আগে স্তালিনগ্রাদের শহর ছিল। তারা কেউই জানেনা যে ধ্বংস যখন তাদের নিঃস্ব করবে সাথে তাদের ভাগ্যও মুখ ফিরিয়ে নিবে।

যুদ্ধের মধ্যে আট বছর বয়সী সের্গেই তার ধ্বংস হয়ে যাওয়া বাড়ির মাটির নিচের তলায় থাকে, জার্মান এবং রাশিয়ানরা একে অপরের বিরুদ্ধে যুদ্ধ করার সময় তার শহরের ধ্বংসাবশেষের মধ্যে ময়লা ফেলে। হাজার হাজার মৃতদেহ রাস্তায় পড়ে আছে, তবুও, সের্গেই এর কাছে এইসব কিছুই স্বাবাভিক, প্রতিদিন একই ভয়াবহতা দেখতে দেখতে সে কঠোর হয়ে গেছে। সে স্বপ্ন দেখে একজন বিখ্যাত স্নাইপার হবে এবং তার জন্মভূমিকে "ফ্যাসিস্টদের" হাত থেকে মুক্ত করবে।

চরিত্র
সের্গেই ইলিচ আন্দ্রোপভ: সের্গেই স্তালিনগ্রাদ শহরের আট বছরের একটি ছেলে। সে প্রতিদিন স্তালিনগ্রাদের যুদ্ধের ভয়াবহতার মুখোমুখি হয়েছে এবং যে দৃশ্য এবং চ্যালেঞ্জগুলির মুখোমুখি হয়েছে তাতে সে শারীরিক ও মানসিকভাবে শক্ত হয়ে যায়।

ভ্যাসিলি সারায়েভ: ভ্যাসিলি একজন সতেরো বছর বয়সী সোভিয়েত সৈনিক যে তার নেতা জোসেফ স্ট্যালিনের আদেশ অনুসরণ করে স্তালিনগ্রাদেরকে রক্ষা করার জন্য লড়াই করে।

কনরাড জেইটসলার: কনরাড হলেন আঠারো বছর বয়সী একজন জার্মান ট্যাঙ্ক অফিসার, সে অ্যাডলফ হিটলারের অধীনে কাজ করেন। সে জোসেফ জেইটসলারের ছোট ভাই।

জোসেফ জেইটসলার: জোসেফ হলেন কনরাড জেইটসলারের বড় ভাই, তার বয়স বাইশ বছর। উপন্যাসে তার উপস্থিতি খুব কম হলেও তার মধ্যে পরিপক্কতা এবং আনন্দের অনুভূতি রয়েছে।

 মনোনয়ন এবং সংবর্ধনা 
"ফোর স্টেপস টু ডেথ" ২০০৬ সালের শিলা এ. এগফ শিশু সাহিত্য পুরস্কার, ২০০৬ সালের জিওফ্রে বিলসন পুরস্কার, ২০০৭ সালের হোয়াইট পাইন পুরস্কারের জন্য মনোনীত হয়েছিল। উপন্যাসটি সোসাইটি অফ স্কুল লাইব্রেরিয়ানস ইন্টারন্যাশনাল অনার বুক (২০০৬) এবং ম্যানিটোবা রিডার্স ইয়ং চয়েস অ্যাওয়ার্ড অনার বুক হিসেবে স্বীকৃতি পেয়েছিল। এটি স্টেলার অ্যাওয়ার্ড, ইসিনগ্লাস অ্যাওয়ার্ড (২০০৮) এর জন্য সংক্ষিপ্ত তালিকাভুক্ত হয়েছিল এবং সিসিবিসি আওয়ার চয়েস ২০০৬-এ স্বীকৃতি পেয়েছিল।

তথ্যসূত্র 

 বহিঃসংযোগ 

 রেবিজেন্ট, রিতা। "ফোর স্টেপস টু ডেথ" ম্যানিটোবা লাইব্রেরি অ্যাসোসিয়েশন। ম্যানিটোবা লাইব্রেরি অ্যাসোসিয়েশন ১৯ মার্চ ২০০৯. See 'Four Steps to Death' at umanitoba.ca

বিষয়শ্রেণী:২০০৫ কানাডিয়ান উপন্যাস
বিষয়শ্রেণী:কানাডিয়ান ঐতিহাসিক কল্পকাহিনি
বিষয়শ্রেণী:কানাডিয়ান তরুণ প্রাপ্তবয়স্ক উপন্যাস
বিষয়শ্রেণী:শিশুদের ঐতিহাসিক উপন্যাস
বিষয়শ্রেণী:দ্বিতীয় বিশ্বযুদ্ধের প্রেক্ষাপটে রচিত উপন্যাস
বিষয়শ্রেণী:সোভিয়েত ইউনিয়নের প্রেক্ষাপটে উপন্যাস
বিষয়শ্রেণী:স্তালিনগ্রাদের যুদ্ধের সময়ের
বিষয়শ্রেণী:রাশিয়ান শিশুদের বই
বিষয়শ্রেণী:১৯৪০-এর দশকে রচিত শিশুদের বই

বিষয়শ্রেণী:শিশুতোষ ঐতিহাসিক উপন্যাস
বিষয়শ্রেণী:দ্বিতীয় বিশ্বযুদ্ধের উপন্যাস